# *PROJEKTS*

**LATVIJAS REPUBLIKAS MINISTRU KABINETS**

|  |  |
| --- | --- |
| 2019. gada  Rīgā | Noteikumi Nr.  (prot. Nr. .§) |

**Grozījumi Ministru kabineta 2016. gada 13. decembra noteikumos Nr. 788 „Noteikumi par atkritumu savākšanas un šķirošanas vietām”**

Izdoti saskaņā ar

Atkritumu apsaimniekošanas likuma   
6. panta 5. punktu

Izdarīt Ministru kabineta 2016. gada 13. decembra noteikumos Nr. 788 “Noteikumi par atkritumu savākšanas un šķirošanas vietām” (Latvijas Vēstnesis, 2016, 245. nr.) šādus grozījumus:

1.Izteikt 5. punktu šādā redakcijā:

„5. Savākšanas laukums ir speciāli aprīkota iežogota vieta, kur savāc un īslaicīgi uzglabā dažādu veidu atkritumus pirms to turpmākās transportēšanas. Savākšanas laukuma apsaimniekotājs nodrošina visu veidu mājsaimniecībās radīto atkritumu pieņemšanu bez maksas, t.sk. bez maksas tiek pieņemtas četras nolietotas riepas no iedzīvotāja gadā.”

2. Izteikt 10. punktu šādā redakcijā:

“10. Minimālie pieļaujamie atkritumu izvešanas biežumi atkritumu savākšanas un šķirošanas vietās:

10.1. savākšanas punktā atkritumus izved:

10.1.1. bioloģiski noārdāmos atkritumus – ne retāk kā vienu reizi divās nedēļās;

10.1.2. pārējos sadzīves atkritumus – ne retāk kā vienu reizi divos mēnešos;

10.2. savākšanas laukumā un šķirošanas un pārkraušanas stacijā atkritumus izved:

10.2.1. bioloģiski noārdāmos atkritumus – ne retāk kā vienu reizi divās nedēļās;

10.2.2. pārējos atkritumus – ne retāk kā vienu reizi trīs mēnešos;

10.3. būvniecības atkritumu laukumā un metāllūžņu noliktavā atkritumus uzglabā atbilstoši izsniegtajā atļaujā norādītajiem termiņiem un apjomiem, un izved ne retāk kā vienu reizi trīs mēnešos.”

3. Papildināt 14. punktu aiz skaitļiem “19.00” ar vārdiem “un nodrošinot, ka jebkuru atkritumu veidu var nodot arī vismaz vienā no nedēļas nogales dienām”.

4. Izteikt 26. punktu šādā redakcijā:

“26. Pašvaldība savā tīmekļvietnē izvieto saiti uz vienoto atkritumu dalītas vākšanas tīmekļvietni [www.skiroviegli.lv](http://www.skiroviegli.lv) un informāciju par tās administratīvajā teritorijā esošajiem būvniecības atkritumu laukumiem, metāllūžņu noliktavām, bioloģiski noārdāmo atkritumu kompostēšanas laukumiem, zaļo un dārza atkritumu kompostēšanas vietām, kā arī atkritumu šķirošanas un atkritumu pārkraušanas stacijām (ja šķirošanas un pārkraušanas stacijā atkritumus šķiro vai pieņem no apmeklētājiem).”

5. Svītrot 27. punkta ievaddaļā vārdus “Savākšanas punkta, savākšanas laukuma”.

6. Papildināt noteikumus ar 27.1 punktu šādā redakcijā:

“27.1 Atkritumu savākšanas punkta un laukuma apsaimniekotājs, kuru pašvaldība izvēlējās publisko iepirkumu vai publisko un privāto partnerību regulējošos normatīvajos aktos noteiktajā kārtībā, lai veiktu sadzīves atkritumu un mājsaimniecībās radīto būvniecības atkritumu savākšanu, pārvadāšanu, pārkraušanu, šķirošanu un uzglabāšanu attiecīgajā sadzīves atkritumu apsaimniekošanas zonā 20 darba dienu laikā pēc līguma par sadzīves atkritumu apsaimniekošanu noslēgšanas vienotajā atkritumu dalītas vākšanas tīmekļvietnē [www.skiroviegli.lv](http://www.skiroviegli.lv) ievada informāciju par atkritumu dalītas savākšanas vietām saskaņā ar normatīvajiem aktiem par atkritumu apsaimniekošanas atļaujas izsniegšanas un anulēšanas kārtību. Savākšanas punkta vai laukuma apsaimniekotājs nodrošina informācijas atjaunošanu ne vēlāk kā piecu darba dienu laikā pēc attiecīgo izmaiņu ieviešanas.

7. Aizstāt 28. punktā vārdus “bīstamo atkritumu uzskaites, identifikācijas, uzglabāšanas, iepakošanas, marķēšanas un pārvadājumu uzskaites kārtību” ar vārdiem “atkritumu un to pārvadājumu uzskaites kārtību”:

8. Papildināt noteikumus ar IV.1 nodaļu šādā redakcijā:

“**IV.1 Nosacījumi vienotās atkritumu dalītās vākšanas tīmekļvietnes** [**www.skiroviegli.lv**](http://www.skiroviegli.lv) **uzturēšanai un lietošanai**

42.1 Valsts vides dienests ir vienotās atkritumu dalītās vākšanas tīmekļvietnes [www.skiroviegli.lv](http://www.skiroviegli.lv) pārzinis.

42.2 Atkritumu apsaimniekotājs pieprasa Valsts vides dienestam piekļuves datus vienotajai atkritumu dalītās vākšanas tīmekļvietnei [www.skiroviegli.lv](http://www.skiroviegli.lv) piecu darba dienu laikā pēc līguma noslēgšanas ar pašvaldību. Valsts vides dienests sadarbībā ar Valsts reģionālās attīstības aģentūru nodrošina apsaimniekotāju ar piekļuves datiem 10 darba dienu laikā pēc pieprasījuma iesniegšanas.

42.3 Vienotajā atkritumu dalītās vākšanas tīmekļvietnē [www.skiroviegli.lv](http://www.skiroviegli.lv) publicētie dati ir brīvi pieejama bezmaksas informācija bez atkārtotas izmantošanas ierobežojumiem, kura lietotājiem pieejama rediģēšanai un automatizētai apstrādei ar brīvi pieejamām lietojumprogrammām.

42.4 Vienotās atkritumu dalītās vākšanas tīmekļvietnes [www.skiroviegli.lv](http://www.skiroviegli.lv) atkritumu šķirošanas punktu un laukumu kartes sagatavošanai nepieciešamo ortofoto karti nodrošina Latvijas Ģeotelpiskās informācijas aģentūra.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce